CELEX: E2011J0003
Language: ro
Date: 2011-12-14 00:00:00
Title: Hotărârea Curții din 14 decembrie 2011 în cauza E-3/11 – Pálmi Sigmarsson/Banca Centrală a Islandei (Libera circulație a capitalurilor – Articolul 43 din Acordul privind SEE – Restricții naționale privind circulația capitalurilor – Jurisdicție – Proporționalitate – Securitate juridică)

27.9.2012   
            
            
               RO
            
            
               Jurnalul Oficial al Uniunii Europene
            
            
               C 291/15
            
         HOTĂRÂREA CURȚII
   din 14 decembrie 2011
   în cauza E-3/11
   Pálmi Sigmarsson/Banca Centrală a Islandei
   (Libera circulație a capitalurilor – Articolul 43 din Acordul privind SEE – Restricții naționale privind circulația capitalurilor – Jurisdicție – Proporționalitate – Securitate juridică)
   2012/C 291/06
   În cauza E-3/11, Pálmi Sigmarsson/Banca Centrală a Islandei – CERERE adresată Curții, în temeiul articolului 34 din Acordul între statele AELS privind instituirea unei Autorități de Supraveghere și a unei Curți de Justiție, de către Héraðsdómur Reykjavíkur (instanța teritorială Reykjavik), cu privire la interpretarea articolului 43 din Acordul privind SEE, Curtea, alcătuită din Carl Baudenbacher, președinte, Per Christiansen (judecător-raportor) și Benedikt Bogason (ad hoc), judecători, a pronunțat, la 14 decembrie 2011, o hotărâre al cărei dispozitiv prevede următoarele:
   O măsură națională care împiedică transferul în Islanda a coroanelor islandeze achiziționate pe piața offshore este compatibilă cu articolul 43 alineatele (2) și (4) din Acordul privind SEE în circumstanțe precum cele specificate în cauza aflată pe rolul instanței de trimitere.